text: Det tog fire år at gøre broen klar
  07 maj 2015 kl. 06.04
  Bridgewalking: I fire år har de forberedt sig. På søndag bliver der fest.
  I fire år har de arbejdet på at gøre den gamle Lillebæltsbro klar og sikker nok til, at interesserede kan gå en tur på toppen af broen ? Bridgewalking.
  Og på søndag er arbejdet færdigt og kronprinsesse Mary kan klippe snoren.
  - Bridgewalking er først og fremmest kendt fra Sydney, hvorfra inspirationen til Bridgewalking Lillebælt også er hentet. At vi har æren af Hendes Kongelige Højhed Kronprinsessens selskab, der er født i Australien, gør åbningsarrangementet til noget helt særligt, siger Jacob Bjerregaard, borgmester i Fredericia.
  Og borgmesteren i Middelfart Steen Dahlstrøm:
  - Bridgewalking bliver et stort aktiv for lokalområdet og samtidig en turistattraktion, der vil lokke turister til fra hele verden.
  I anledning af festen bliver broen lukket for bilkørsel fra kl. 11.45 til 13.45.
  